இந்த வழியை மட்டும் கண்டறிந்து விட்டால், ஆசிய நாடுகளான சீனா, இந்தியா போன்ற நாடுகளுக்குச் செல்லும் தங்கள் நூற்றாண்டுகள் காலக் கனவை நிஜமாக்க முடியும் என்று ஐரோப்பியர்கள் போராடினர். பலர் தோல்வி அடைந்தனர், உயிரை விட்டனர், காரணம், அந்த வழிப்பாதை அப்படி! மிதந்து கொண்டிருக்கும் பனிக்கட்டிகளாலான பாதை அது. சிறிது கவனம் சிதறினாலும், கப்பல் பனிக்கட்டிகளுக்கு இடையே மாட்டிக் கொண்டு விடும். பின்பு, அங்கேயே உணவு தீரும் வரை இருந்துவிட்டுச் சாக வேண்டியதுதான். பனிக்கட்டிகள் உருகும் என்று கனவிலும்கூட நினைக்க முடியாது. இருந்தும் அந்த முயற்சி கைவிடப்படவே இல்லை. தொடர்ந்து முயற்சிகள், தொடர்ந்து தோல்விகள், துர்மரணங்கள், அதுவும் குழுவாக சென்று மரணித்தவர்கள் என்று அந்தப் பாதை பலரின் மரணத்தைக் கேட்டு பெற்றது. அப்படி அந்தப் பாதையில் நடந்த ஒரு நிகழ்வுதான் இது! மனிதர்கள் அரக்கர்கள் ஆன நிஜக்கதை...